 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ርእሰ ከተማ ቺለ እዋን ህጽጽ ግዜ ተኣዊጁ 19 ጥቅምቲ 2019 ምንጪ ስእሊ, Reuters ኣብ ርእሰ ከተማ ቺለ ሳንድያጎ ዋጋ ትኬት መንገዲ ባቡር ምስወሰኸ ብዝተላዕለ ናዕቢ ናብ ጐንጺ ብምምርሑ እዋን ህጽጽ ግዜ ተኣዊጁ ዝበዝሑ እቶም ናዕበኛታት ናይ ካልኣይ ደረጃን ተማሃሮ ዮኒቨርስትን ኮይኖም ኣብ ንቑጣታት ባቡር ጉድኣት ብምውራድ ሓዊ ብምውላዕን ከምኡውን ተሸከርከርቲ ብምዕጋትን ብኣሽሓት ዝቑጸሩ ተጓዓዝቲ ብዘይ መጐዓዝያ ተሪፎም ከም ዘለው ተገሊጹ ብተወሳኺ እቶም ተቃውሞ ዝስምዑ ዝነበሩ ናዕበኛታት ኣእማን ክድርብዩን መኻይ ፖሊስ ከቃጽሉን ቴለቨዥን እታ ሃገር ኣቃሊሓ ነቶም ናዕበኛታት ንምብታን ፖሊስ እታ ከተማ ዘንብዕ ጋዝ ተጠቒሞም እንተኾነ ግን እቲ ናዕቢ ከቋርጽ ኣይከኣለን እዚ ዓይነት ዕግርግር ነቲ ኣብታ ሃገር ኣብ መንጎ ድኻታትን ሃብታማት ዘሎ ፍልልይ ኣጉሊሑ ከም ዘርኢ ተዓዘብቲ ይዛረቡ ከተማ ሳንድያጎ 6 ሚልዮን ህዝቢ ዘለዋ ኮይና ኣብ ዝሓለፉ ዓመት ብሰንኪ ክብሪ ዋጋታትን መነባብሮን ብዙሕ ምዕዝምዝማት ነይሩ ምንጪ ስእሊ, EPA ፕረዚደንት ቺለ ሳባስትያን ፒነራ እዚ ዝተዋጀ እዋን ህጽጽ ግዜ ንውሕሰነት ህዝብን ንብረትን ንምውሓስ ከም ዝተወስደ ሓቢሩ ንሱ ነዚ ጸገም ንፍታሕውን ዝርርብ ክካየድ ጸዊዑ ዝሓለፈ ወርሒ ብሰንኪ ክብሪ ነዳድን ጸዓትን ትኬት መጓዓዝያ ባቡር ብ 1.17 ክውስኽ ትእዛዝ ኣመሓላሊፉ ምንጪ ስእሊ, Reuters ምንጪ ስእሊ, Reuters ድሕነት እቶም ኣብ ሳብማሪን ኣርጀንቲና ዝነበሩ ሰባት መንሚኑ ኣሜሪካዊ ዳህሳሳይ ንበይኑ ብእግሩ ንክፍለ-ዓለም ኣንታርክቲካ ሰጊሩ ልዕሊ ዓቐን ርጉዲ ወይ ቕጥኒ የጸግመልኩምዶ ይኸውን? 